
DE 


RUBEOLA. 


R,ubeolam  antiquitus  cognitam  quidam 
contenderunt;  sed  in  hac*  ut  in  aliis  rebus, 
multo  facilius  est  verba  facere,  quam  vera 
monstrare.  Rhazes,  medicus  seculi  noni, 
Arabs,  primus,  quantum  scimus,  hunc  mor¬ 
bum  accurate  descripsit,  unde  Arabia  ortus 
creditur. 

Fere  quotannis  epidemice  grassatur;  a  mense 
Januario  incipit,  ad  aequinoctium  vernale  us- 

DE  RUBEOLA. 


que  augetur,  paulatim  minuitur,  et  media  aes¬ 
tate  omnino  tollitur ;  nihilominus  hic  morbus 
omni  tempestate  apparuit. 

Infantes  huic  morbo  procliviores  sunt,  ta¬ 
men  nulli  aetati  parcit,  neque  sexui ;  semel 
autem  perpessus,  postea  immunis  vivit ;  at 
alio  pacto  non  foetus  in  utero  excipitur. 
Rubeola  quam  variola  pregnantibus  minus 
periculosa  est ;  verum  strumosi,  et  sanguine 
pleni,  et  quacunque  causa  debiles,  morbum 
metuant. 

Doctor  Cullen  ita  rubeolam  definivit 
“  Synocha  contagiosa  cum  sternutatione,  epi- 
“  phora,  et  tussi  sicca,  rauca.— Quarto  die, 
“  vel  paulo  serius,  erumpunt  papulae  exiguae, 
“  confertae,  vix  eminentes,  et  post  tres  dies 
ct  in  squamulas  furfuraceas  minimas  abeun- 
“  tes.,?  Et  in  duas  species  divisit  : 

i.  “  Rubeola  vulgaris,  papulis  minimis, 

“  confluentibus,  corymbosis,  vix  eminenti- 
“  bus.” 


ii.  “  Rubeola  variolodes,  papulis  discretis 
“  eminentibus.” 

Verum  hanc  speciem  jure  rubeolae  referen¬ 
dam  non  credere  videtur,  quoniam  non  solum 
inter  se  forma  eruptionis,  sed  signis  diffe¬ 
rant. 

Wilson  rubeolam  in  duas  species  diduxit, 
Regularem  nempe,  quae  est  vulgaris  aucto¬ 
rum,  et  Abnormem,  quae  varietates  omnes  de 
cursu  solito  flectentes  complectitur. 

In  hoc  themate  sum  rubeolam,  ut  modo 
cum  febre  synocha,  modo  cum  typho,  consi¬ 
deraturus,  quam  quippe  divisionem  curatio, 
ni  fallor,  docuerit;  cum  autem  casus  rubeolae 
cum  synocha  minime  semper  eandem  formam 
sibi  induant,  hanc  speciem  in  duas  varietates 
divisi  ; 

DE  RUBEOLA. 


i.  Rubeolam  regularem. 

ii.  Rubeolam  irregularem. 

Primum  de  Rubeola  Regulari  et  ejusdem 
varietatibus,  deinde  de  Irregulari,  et  denique 
de  Rubeola  cum  typho,  dicam. 

DE  RUBEOLA  REGULARI. 


JVtoRBi,  quorum  in  cursu  eruptiones  hujus¬ 
modi  appareant,  quasdam  mutationes  pera¬ 
gunt,  et  inde  stadia  habemus  fere  certa,  tria ; 
primum,  febris ;  secundum,  eruptionis ;  ter¬ 
tium,  desquamationis  ;  quorum  cujusque  indi¬ 
cia  ordine  deinceps  proponendum,  quibus  ad¬ 
jicere  rectum  videtur,  quid  interdum  malorum 
rubeola  inducere  possit. 

1.  Stadium  febris, — Morbus  hic  incipit  per 
notas  pyrexiae  solitas  ;  neque  ante  secundum 
vel  tertium  diem,  febris  esse  rubeolae  distin- 

i 

guitur.  Adsunt  rigor,  horror,  anxietas,  pul¬ 
sus  debiles ;  quae  subsequuntur  calor  mag¬ 
nus,  vultus  ruber,  sitis  arida,  dolor  capitis, 

spiritus  citati,  interdum  suspiria ;  nausea  sae¬ 
pe  vel  vomitus,  pulsus  crebri  et  duri,  lingua 
fere  albescit  humida.  Dolent  et  dorsum  et 
lumbi ;  neque  non  timendum  est  seu  coma, 
seu  convulsiones,  quamvis  hae  saepius  vario¬ 
lam  futuram  indicent :  sub  vespere  signa  ag¬ 
gravantur  omnia. 

Secundo  febris  die,  tussis  sicca  accedit,  etsi 
haud  raro  ab  morbi  initio  adfuerit,  cum  rau¬ 
cedine,  et  gravitate  tum  capitis  quum  ocu¬ 
lorum.  Quod  ad  tussim,  saepe  violentior  et 
obstinatior  quam  in  variola  aut  scarlatina  est. 
Heberden  tussim  rubeolae  epidemicae  anni 

1753,  saepe  dies  septem  aut  plures  antecessisse 

-  / 

eruptioni  dicit.  Tussi  superveniente  inflam¬ 
mantur  fauces;  secretio  salivae  augetur;  angi¬ 
tur  pectus,  concoctio  prava.  Interea  palpe¬ 
brae  rubescunt ;  oculi  sunt  lachrymis  suffusi, 
et  lucem  non  tolerant ;  inflammatio  quoque 
membranam  nasi  occupat,  unde  destillat  hu¬ 
mor  quidam  acer,  qui  sternutamenta  crebra 

inovet;  aliquando  epistaxis  multum  levami¬ 
nis  adfert. 

Tertio  die,  febre  augente,  calidior  et  siccior 
cutis  fit ;  nausea  et  vomitus  nunc  vel  primum 
accedunt,  vel  si  antea,  nunc  graviores  delirio 
addito  fiunt,  et  vomitus  et  dejectiones  bili¬ 
osae;  diarrhoea  plerumque  mala  ventriculi 
tollit.  Inquietus  admodum  aeger  vix  dormit ; 
interea  sudor  mitis  haud  raro  profuit.  Donec 
.eruptio  appareat,  febris  increscit,  et  “  quo 
“  graviora  fuerint  signa  antecedentia,  et  quo 
“  diutius  manserint,  eo  pejor  fuit  morbus  #.55 

%  Stadium  eruptionis . — Tertio  die  sub  fi¬ 
nem,  vel  quarto  ineunte,  eruptio  rubeolae  hu¬ 
jus  efflorescit;  primo  vultum  quam  minimis 
maculis  rubris  discretis  occupat ;  postea  ubi¬ 
que  magnitudine  augentur,  et  sine  forma  pro¬ 
pria  coalescunt;  maculae  singulae  aegre  oculis, 
seddigitis  tamen  facile,  detegi  possunt.  Deinde 

DE  RUBEOLA. 


paulatim  eruptio  collum,  pectus,  truncum,  et 
extrema  corporis  pervadit,  et  haec  quidem 
fere  post  primum  diem,  quo  vultum ;  neque 
ori  interno  parcit.  Eruptio  vultus  nunc  ru¬ 
berrima,  tertio  die  quodammodo  fusca  fit, 
quinto  vel  sexto  abitura ;  etiamsi  vestigia  e- 
jusdem  adhuc  quatuor  vel  quinque  dies  rema* 
neant,  et  fere  cuticula  decidente,  desquama- 
tione  scilicet  vocata,  terminatur. 

Propria  hujus  stadii . — -Maculis  erumpenti¬ 
bus  non  mitigatur  febris  ut  in  variola,  inter¬ 
dum  etiam  aggravatur,  et  ita  perstat,  donec 
desquamatio  fiat.  Nunc  tussis  saevior;  dif¬ 
ficilior  spiritus  ;  raro  nunc  vomit  aeger,  et  se¬ 
cundum  Burseiuum,  calor  corporis  minuitur, 
lumbi  minus  dolent,  et  spasmi  minus  tor¬ 
quent. 

Vultus  turgescit,  sed  vix  tumet  ut  in  vario» 
la,  quod  cum  eruptione  decedit.  Palpebrae 
tamen  tumidae  oculos  occluserunt. 

3.  Stadium  desquamationis.— Cuticula  nunc 
ubique  rupta,  vultus  videtur  quasi  polline 
quodam  sparsus ;  deinde  paulatim  eadem  mu- 
tatio  in  reliquis  partibus  corporis  peragi  ob¬ 
servatur. 

\  « 

Eruptione  abeunte,  dummodo  benignus 
fuerit  casus,  febris  plurimum  minuitur ;  et 
haud  multo  post,  sive  sudore,  sive  urina  copi¬ 
osa,  sive  diarrhoea,  sive  alia  evacuatione  si¬ 
mili,  terminatur.  Tussis  postea  et  dyspnoea 
intra  paucos  dies  gradatim  summoventur. 

Quaedam  de  morbo  notanda . — Verum  aliis  in 
casibus,  aliae  sequelae  sunt,  quae  rubeola  ipsa 
majori  sunt  metui :  “  hoc  peculiare  habent 
“  morbilli,”  dixit  Van  Swieten,  “  quod  illis 
“  evanescentibus  debito  quamvis  morbi  tem- 
“  pore,  febris  increscat,  tussis  augeatur,  et  spi- 
“  randi  difficultas,  imo  et  saepe  peripneumo- 
“  nia  sequatur.”  Per  rubeolae  cursum  inflam¬ 
matio  imminet  ;  et  quae  partes  catarrho, 

eaedem  inflammationi  maxime  obnoxiae  sunt, 
nasus  nempe  internus,  fauces,  pulmo. 

Inflammatio  ullo  morbi  tempore  pulmonem 
afficere  potest,  sed  maxime,  ut  fertur,  post 
desquamationem  timenda  est.  Sydenhamius 
calidum  regimen  huic  malo  opportunum  red¬ 
dere  posse  contendit.  In  hac  rubeola  inflam¬ 
matio  oculorum,  nasi,  faucium,  vix  unquam 
nocitura  est :  nunc,  ne  evacuationes  nimis  co¬ 
piosae  sint,  cavendum. 

Rediit  aliquando  coma  post  desquamatio¬ 
nem,  Doctor  Heberden  nos  certiores  fecit 
de  quodam  casu,  ubi  hoc  lethaliter  accidit 

Cum  et  habitus  corporis  et  curatio  sint  bo¬ 
na,  rubeola,  ut  voluit  Sydenkamius,  periculo 
vitae  non  est ;  quod  tamen  dici  potest  tantum 
de  casibus  illis,  in  quibus  febris  maculis  erum¬ 
pentibus  mitigatur,  et  in  quibus  desquamatio 
neque  tussim  neque  dyspnoeam  relinquit. 

De  quibusdam  rubeolae  regularis  varietati¬ 
bus . — Caeterum  quaedam  varietates  hujus  mor¬ 
bi  observantur,  mites  et  benignae,  de  quibus 
hic  pauca  referre  haud  alienum  videtur. 

Rubeola  epidemica  anno  1674,  a  Sydenha- 
m io  descripta,  his  varietatibus  plane  referenda 
est;  nam  in  ea,  eruptio  modo  sera,  modo  matu¬ 
ra,  primum  humeros  vel  alias  trunci  partes  oc¬ 
cupavit,  sine  desquamatione  exitura ;  cui  prae¬ 
terea  pneumonia  saepius  supervenit.  Hebeii- 
den  de  casu  quodam  mentionem  fecit,  in  quo 
brachia  eruptione  omni  carerent. 

Olim  in  urbe  New  York  dicta,  dum  rubeo¬ 
la  epidemica  fuisset,  hic  morbus  saepe  spu¬ 
rius  erat,  vel  corpora  morbo  opportuna  relin¬ 
quebat.  Quam  rem  quoque  observavit  Wil- 
lan,  qui  dicit,  rubeolam  sine  catarrho  formam 
morbi  mitem  esse  videri,  quae  minime  oppor¬ 
tunitatem  morbi  summoveat.  Duo  ex  liberis 
suis  in  rubeolam  hujusmodi  iterum  incidere, 
et  postea  alios  casus  invenit,  in  quibus  eruptio 


DE  RUBEOLA. 


1 

.L 

sine  et  febre  et  catarrho  abiit,  et  de  novo  cum 
cohorte  solita  malorum  rediit. 

His  varietatibus,  quasi  vinculo,  rubeola  re¬ 
gularis  et  irregularis  inter  sese  connectuntur ; 
et  quo  plus  ab  regulari  discedit,  eo  pejor  mor¬ 
bus. 

DE  RUBEOLA  IRREGULARI. 


Haec  rubeolae  forma  periculosior  et  fortu¬ 
nate  haud  ita  frequens,  iisdem  tempestatibus 
ac  regularis,  apparet,  nisi  forte  ssepius  in  au¬ 
tumno. 

In  signis  referendis  maxime  Mortonem, 
Burserium,  Huxham  et  Willan  sequar: 
omnia  tamen,  quae  de  ea  dixerint,  hic  repe¬ 
tere  supervacaneum  esset ;  itaque  praecipua, 
ut  res  admonet,  quam  brevissime  expediam. 

Plerumque  febris  quam  in  regulari  violen¬ 
tior  et  citius  completa :  ab  ipso  initio  saepe, 
vel  etiam  ante  febrem  inceptam,  affectione 

oculorum  et  tussi  laborat  aeger,  sed  secundo 
febris  die  omnia  saeviunt. 

Pulsus  arteriarum  minus  duri,  at  multo  ci¬ 
tatiores  ;  dyspnoea  quaedam  adest ;  tussis  fere 
sicca,  sin  mucus  expuatur,  levamini  est.  Tu¬ 
mescunt  et  palpebrae  et  orbes  oculorum  ;  illae 
inflammatione  cohaerent,  vel  hi  tumentes  que- 
dammodo  protruduntur;  saepe  interea  mea¬ 
tus  auditorii  dolent. 

Inquietus  admodum  nunc  aeger  est;  cutis 
arida,  sitis  multa,  praecordia  anguntur :  gra¬ 
viter  dolet  caput  deliranti;  lingua  alba  et  sor¬ 
dida,  et  saepe  fauces  morbidae  deglutitionem 
vel  impediunt  vel  omnino  prohibent. 

Tempus,  quo  emptio  incipiat,  multum  va¬ 
riat  ;  alias,  secundo  febris  die ;  alias,  tertio ; 
alias,  quarto;  imo,  non  ante  diem  sextum,  ap¬ 
paruit.  Variat  quoque  et  loco  et  colore ;  in 
collo,  in  pectore,  vel  qualibet  alia  parte,  pri¬ 
mum  sese  ostendat,  et  alias  alio  colore  est. 

Quo  longius  primum  stadium,  eo  longius 
secundum.  Si  maculae  secundo  febris  die  ap« 
paruerint,  fere  quarto  eruptionis  die,  etsi  in¬ 
terdum  non  ante  sextum  decedunt.  Bur- 
serius  opinatur,  incitationem  minorem  quam 
in  regulari,  cum  stadium  eruptionis  longius 
sit.  Eruptione  incepta  minime  remittitur  fe¬ 
bris,  contra  pejora  omnia. 

Nausea  et  vomitus  gravius  urgent ;  affec¬ 
tio  faucium  vel  gutturis,  delirium,  et  coma 
si  prius  accessisset ;  tussis,  anxietas,  dyspnoea ; 
pulsus  et  debiliores  et  frequentiores ;  majori 
sunt  tum  discrimini,  quum  timori. 

Decedente  eruptione,  febris  mitigatur;  ad¬ 
huc  tamen  res  minime  in  vado  est.  Metu¬ 
untur  non  solum  hydropes,  ulcera  oculorum, 
cum  tussi  et  dyspnoea  longa,  sed  etiam  inflam¬ 
mationes  dirae,  quae  neque  cerebro,  nec  pul¬ 
moni,  nec  visceri  ulli  parcant.  Diarrhoea 
nunc  saepe  multum  infirmat,  et  abscessus 
struma  labefactos  infestant. 

DE  RUBEOLA  CUM  TYPHO, 


Haec  species  rarissima,  et  longe  periculo» 
sissima  est.  Optime  scriptum  est  de  illa  a 
Doctore  Watson  in  volumine  quarto  operis 
Medical  Obsericatioris  and  Enquiries  nomi¬ 
nati. 

Hic  signa  omnia  typhoidea  sunt :  ab  initio 
oculi  rubri  et  aquosi  t,  tussis  et  debilitas 
maxima  invadunt. 

Secundo  febris  die  graviora  sunt  signa ;  ac¬ 
cedunt  torpor  et  capitis  dolor  ;  quo  die  etiam 
maculae  erumpunt,  fere  intra  diem  quartum 
vel  quintum  decessurae  :  interea  fauces  non 
rubrae  sed  potius  fuscae  sunt,  ut  in  cynan- 

che  maligna  ;  saepe  maculis  summotis,  febris 
minus  violenta  minime  salutem  promittit ; 
mala  pectoris  perstant ;  micant  debilissime 
arteriae ;  nunc  alvus  maxime  soluta  et  deliri¬ 
um  mortem  praenunciant. 

Porro,  cum  vita  non  perdita  sit,  minime, 
ut  supra  dictum,  incolumes  evadunt  multi 
hunc  morbum  perpessi ;  et  illa  rubeola  cum 
typho  maxime  nocet,  quam  profecto  variola 
subsecuta  plerumque  pessima  est. 

QUAE  SECTIO  ANATOMICA  OSTENDIT. 


Rubeolam  et  pulmoni,  et  iis  quae  abdomini 
insunt,  plurimum  obesse,  docuerunt  corpora 
hoc  morbo  interemptorum  secta. 

Saepe  eruptio  et  tracheam  et  ejus  ramulos 
pervadit,  ut  in  variola ;  annon  quidem  ante, 
fauces  membranas  mucosas  malo  obnoxias  sa¬ 
tis  monstraverunt  ? 

Saepe  pneumonia  pulmonem  devastat,  ante 

% 

mortem,  quicquid  efficere  potest  inflammatio 
mali,  subiturum. 

i 

Secundum  Doctorem  Watson,  rubeola  prae¬ 
sertim  typhoidea  viscus  quodlibet  internum, 
et  partes  corporis  alias,  vel  gangraena  vel 
sphacelo  afficit. 


DE  RUBEOLA. 


19 


p 

CAUSAE. 


Rubeola  inter  morbos  est,  quos  contagio 
quaedam  specifica  concitat.  Ut  in  aliis  hujus¬ 
modi,  contagione  applicata  non  protinus  ori¬ 
tur  morbus  :  citior  tamen  variola  est ;  fere 
enim  inter  sextum  et  octavum  diem  post  ve¬ 
nenum  in  corpus  introductum,  febris  pro¬ 
rumpit;  etsi  secundum  Heberden,  etiam  ad 
diem  decimum  quartum  vel  decimum  quin¬ 
tum  dilata  fuerit.  Dum  in  corpore  agit  vis 
rubeolae  contagiosa,  non  procedere  potest  va¬ 
riola. 

Inoculatio  variolae  felix,  multos,  ut  rubeo- 
la  simili  modo  communicaretur,  sperare  in¬ 
duxit  ;  et  Professor  Home  senior  primus  ad 

hanc  rem  explorandam  experimenta  apta  in-* 
stituit,  quae,  ut  haec  inoculatio  humano 
quoque  generi  prodesset,  docere  videbantur ; 
et  cur  rem  utilissimam  postea  medici  neglex¬ 
issent,  certe  nescio. 

DE  QUIBUS  RUBEOLA  DISTINGUITUR  NOTIS- 


Febris  quaelibet  cum  catarrho  stadium  ru- 
beolae  primum  imitatur ;  eruptio  scarlatinae, 
secundum :  sed  hae  res  eum  vix  fallere  pos¬ 
sunt,  qui  historiam  morbi  edidiscerit. 

Verum  scarlatinam  inter  et  rubeolam  dis¬ 
tinguere  et  utilissimum  et  difficillimum  vi¬ 
detur.  Fere  tumor  et  rubor  palpebrarum, 
humiditas  oculorum,  tussis  scarlatinae  de¬ 
sunt.  Eruptio  scarlatinae  secundo  die  et 

vultum  et  brachia  occupat ;  sed  rubeolae 

\ 

vix  ante  tertium  diem,  mentum  et  pectus ; 
et  quarto  vel  quinto  brachia  et  manus.  E- 
ruptio  scarlatinae  incipit  per  ruborem  vivi¬ 
dum  ubique  pene  aequaliter  corporis  dif¬ 
fusum,  gradatim  in  maculas  plurimas  sepa- 

randum.  Eruptio  rubeolae  incipit  per  macu- 
las  raras,  vix  rubras,  quae  et  numero  et  rubore 
augentur,  et  tactu  elevatae  comperiuntur.  In 
scarlatina  glandulae  colli  plus  tument ;  in  ru- 
beola  membrana  mucosa  vividius  rubet  :  in 
illa  erysipelas  malum  saepe  os  internum  in¬ 
festat  ;  in  hac  rarissimum  :  in  illa,  etsi  cutis 
externa  rubore,  fauces  aliquando  nigritie  qua¬ 
dam  afficiuntur ;  sed  in  hac  quis  quid  simile 
vidit?  Scarlatina  hydropes  etiam  totius  cor¬ 
poris  ;  rubeola  pulmonum  mala  maxime  vel 
potius  saepissime  inducit 

QUAE  SIVE  SPEM  SIVE  METUM  OSTENDUNT, 


In  hoc,  ut  in  plerisque  morbis,  quo  mitior 
affectio,  eo  minus  adest  periculi :  igitur,  quae 
supra  scripsimus,  indicia  eventus  sive  mali 
sive  boni  ex  necesse  docuerunt ;  paucis  ta¬ 
men  repetitis  fortasse,  ut  consuetudo  sua¬ 
det,  usus  erit. 

Saepissime  timenda  est  rubeola  et  irregula¬ 
ris  et  cum  typho;  sin  unquam  desquamatio 
non  levet,  ad  triarios  ventum  est,  si  his  verbis 
uti  liceat.  Diarrhoea  mitis,  expectoratio  faci¬ 
lis,  cutis  humida,  eruptio  rite  perstans,  de¬ 
squamatio  sine  febre,  appetitus  ciborum  redi¬ 
ens,  sunt  omnia  bona :  sed  febris  ardens,  pul¬ 
sus  citati  et  duri,  eruptio  nigricans,  vel  albi¬ 
cans,  vel  subito  effugiens ;  post  eruptionem 

diarrhoea  obstinata,  vomitus,  dolor  capitis  et 
oculorum  magnus,  infirmitas  maxima,  pulsus 
debilissimi,  inaequales,  intermittentes  ;  pete- 
chiae,  vibices,  et  notae  putredinis  pares,  mala 
sunt :  siquidem  res  in  pejtis  ruat,  de  aegro  mi¬ 
serrimo  actum  erit. 

CURATIO. 


V en  io  ad  curationem,  de  qua  in  omni  stadio 
multae  controversiae  sunt.  Disputare,  et  de 
nugis  contendere,  ut  videtur,  medicorum  est : 
sed  adolescentis  ad  lites  eas  dirimendas  cona¬ 
ri  non  est.  Itaque  quod  quisque  pro  se  dixe¬ 
rit,  quam  brevissime  exponam ;  et  quaeque 
optima  mihimet  ipse,  si  potero,  seligam,  nam 
inter  eclecticos  haberi,  et  nihil  amplius  valde 
cupio  ;  et  haec  semper  sit  mihi  ambitio  sola. 

In  hoc  morbo  omnibus  remediis  solitis  usus 
est;  sed  quae  in  qitoque  stadio,  prout  res 
variat,  praescriberentur,  bene  intelligere,  hic 
labor,  hoc  opus. 


3) 

DE  RUBEOLAE  REGULARIS  CURATIONE. 


{Stadium  primum.~H\c,  quae  alvum  mo¬ 
vent,  prosunt,  et  quae  vomitum  quoque  semel 
aut  bis  fortasse,  si  nausea  urget :  multo  sae¬ 
pe  est  levamini  sudor  mitis :  quaecunque  irri¬ 
tent,  evitanda  :  caloris  nimium  aut  frigoris 
nocet ;  ille  febrem  auget,  hoc  fauces  et  pul- 
2no  non  tolerant :  gargarismi  ex  quovis  acido 
levant.  Si  signa  pulmonis  aut  cerebri  sangui¬ 
ne  turgidi  accedant,  sanguis  multus  mittatur, 
et  exulceratio  adhibeatur,  oportet :  per  totam 
febrem  lavatio  tepida  vel  calida  utilissima 
est.  7  :  , '  • v ;  •  i 

Stadium  secundum. — Adhuc  in  iisdem  reme¬ 
diis  utendis  perseveremus,  nisi  hic  vomitus 

2f 


vix  unquam  utilis  fuerit :  oculi  sint  nobis  cu¬ 
rae  :  solutiones  frigidae  mites  utiles  sunt.  In¬ 
flammationes  omnes  activae  nunc  minitantur  ; 
et  omnia,  quae  ad  has  arcendas  vel  summo- 
vendas  valeant,  strenue  praescribantur.  Cum 
res  ita  se  habeant,  metus  evacuationum  sive 
sanguinis,  sive  cujuslibet  alius  generis,  valde 
perniciosus  est.  Quidam  dicunt  sanguinem 
mittere  nil  est,  nisi  vires  aegri  perdere ;  quod 
sane  non  verum  est,  cum  sanguis  violenter 
stimulando  exhauriat,  et  aegrum  in  infirmi¬ 
tatem  summam  rapiat ;  nunc  contra  sanguine 
misso  febris  minuitur,  et  aeger  conservatur; 
quod  nuper  multi  casus  rubeolae  hujus  urbis 
satis  superque  probaverunt. 

Stadium  tertium—  Desquamatione  incepta, 
si  febris  minuatur,  cibus  ex  media  materia 
permittatur;  si  debilis  et  pallidus  aeger  sit, 
paulum  vini;  si  noctu  irritatus  male  dormiat, 
opiata;  si  os  ulcera  infestent,  boras  sodae 
adhibeatur,  et  mei  quoque  gratum.  Balneun^ 

calidum,  et  per  mantilia  frictio  corpus  reficit, 
et  somnum  inducit. 

Si  quidem  nulla  signa  mala  remaneant, 
salus  sponte  quasi  redit,  dummodo,  quae  no¬ 
ceant,  absint :  sin  autem  sive  caput,  sive  pec¬ 
tus,  sive  abdomen  laboret,  de  ratione  me¬ 
dendi  in  hoc  statu  alii  aliter  opinantur.  Mul¬ 
tis  inflammationes  formidini  sunt ;  sanguinis 
missionem,  et  hordeacea  tantum  laudant.  Alii 
hanc  rationem  incusant;  sanguinem  mittere 
lethale  affirmant :  cur,  dicunt,  inflammatio¬ 
nes  activae  metuuntur,  cum,  febre  praeceden¬ 
te,  opportunitas  inflammationis  ipsa  summo ta 
imo  exhausta  fuerit  ?  Potius  metuendum  re¬ 
gimen  infirmans,  quod  maxime  infirmato  sem- 
per  nocuit  ;  quo  vero  tempore  aegri  hydrope 
et  inflammatione  passiva  periclitantur.  Finem 
ponere  disputationi  nequeo :  plane  errant  ta¬ 
men,  qui  sanguinis  missionem  omni  in  rubeo- 
lae  stadio  prohibeant ;  quo  facto  opus  est, 
quaero,  cum  notae  phreniticae  terreant,  cum 
pneumonicae,— hic  (juis  sanus,  quid  faceret, 
dubitaret  ? 

DE  RUBEOLAE  IRREGULARIS  CURATIONE. 


Xn  rubeola  irregulari,  quid  perpetuum  sit 
non  proferre  possumus;  medico  pro  re  nata 
judicandum  et  praecipiendum  est ;  alias  lon¬ 
gus  est  morbus,  et  aeger  infirmus;  alias  mor¬ 
bus  brevis  et  mitis;  alias  in  eodem  homine 
variat;  itaque  verbis  hic  pluribus  non  opus 
est. 

DE  RUBEOLAE  CUM  TYPHO  CURATIONE. 

Haec  est  species  maxime  timenda,  et  ne 
vires  aegri  perdantur,  summae  sit  curae ; 
omnia  in  putredinem  properant  •  quaecunque 
roborant  et  sustinent,  valde  prosunt ;  “  nullo 
u  tempore  is,  qui  deficit,  non  sit  sustinendus/' 
Hic  quidem  sanguinem  mittere  perniciosum 
est;  et  exempla  hujusmodi  sunt,  ni  fallor, 
in  quibus  sanguinis  missio  nocuerit.  44  Ne- 
44  que,  hercule,  satis  est  ipsas  tantum  febres 
44  medicum  intueri,  sed  etiam  totius  corporis 
44  habitum,  et  ad  eum  dirigere  curationem,  seu 
44  supersunt  vires,  seu  desunt,  seu  quidam 
44  alii  affectus  interveniunt 

*  Celsi,  1.  iii,  c.  5. 


FINIS. 


